ועדת החוקה, חוק ומשפט, כנסת 19, פרוטוקול מספר 65, 2013-10-23 10:30

דוד רותם: אני פותח את הישיבה, רבותיי, ואנחנו נעסוק היום בהצעת חוק-יסוד: נשיא המדינה (תיקון מס' 10) (שינוי סדרי ההצבעה), ובהצעת חוק מבקר המדינה (תיקון מס' 48) (שינוי סדרי ההצבעה), של חברי הכנסת יריב לוין, משה גפני, אורי מקלב ויעקב אשר.

יריב לוין: טוב, אני אציג בקצרה את החוק הזה, שהוא, בסופו של דבר, עניינו טכני.

יריב לוין: החוק הזה נולד כתוצאה מתהליך הבחירה שהיינו שותפים לו בהצבעה האחרונה על מבקר המדינה, וכתוצאה מניסיון עבר שהיה במערכות בחירות אחרות לתפקידי נשיא המדינה ומבקר המדינה.

יריב לוין: כאשר נוצר מצב שבגלל השיטה של שלושה סיבובים; אפילו, נדמה לי, שגם במקרה שהיה מועמד אחד גררו אותו לסיבוב שלישי, ולא נתנו לו 61 קולות כבר בסיבוב השני.

יריב לוין: תהליך שהוא גם - - -

דוד רותם: מי זה?

יריב לוין: אליעזר גולדברג, עד כמה שאני מבין.

<אפרת חקאק: לא.

<אפרת חקאק: היום, כשיש מועמד אחד יש סעיף שמסדיר את הנושא.

יריב לוין: כן, אבל אז.

יריב לוין: זה מה שהיה אז.

<אפרת חקאק: אז - - -

יריב לוין: כן.

יריב לוין: זאת אומרת, יש כאן איזושהי נטייה, שבאמת קשה להבין אותה.

יריב לוין: היא באה לידי ביטוי גם בהצבעה האחרונה, שמחכים לסיבוב האחרון כדי להכתיר את המועמד ברוב הדרוש.

יריב לוין: הדבר הזה הוא גם ארוך ומסורבל מבחינת הכנסת, וגם, אני חושב, לא מוסיף כבוד למועמדים, ואין בו שום תועלת ושום היגיון.

יריב לוין: לכן, ההצעה, גם לגבי נשיא המדינה, וגם לגבי מבקר המדינה, היא לצמצם את התהליך לשני סיבובי בחירה בלבד, כאשר בראשון יתמודדו כמובן כולם; בשני יתמודדו שני אלה שקיבלו את מירב הקולות, במידה ובראשון אף אחד לא הגיע ל-61 קולות.

יריב לוין: ומי שייבחר בסיבוב השני יהיה זה שיישא בתפקיד.

יריב לוין: וזהו.

יריב לוין: זה, אני חושב, נכון וראוי.

דוד רותם: את מוכנה לקרוא לנו?

<אפרת חקאק: כן, אני רק רוצה להעיר שתי הערות, קטנות, קצרות: הראשונה היא שרציתי להסביר מה ההיגיון בחוק, בהסדר הקיים, שהוא הסדר שקיים בהרבה מאוד מדינות, שבאמת יש שלושה סיבובים ולא רק שני סיבובים.

<אפרת חקאק: התכלית המקורית הייתה לתת כבוד דווקא לנשיא ולמבקר, כך שבסבב השני כל מי שכבר מבין לאן הרוח נושבת יעביר את הקול שלו למועמד - - -

יריב לוין: אבל זה לא קורה, קורה הפוך.

<אפרת חקאק: זה כנראה לא קורה פה, - -

יריב לוין: כן.

<אפרת חקאק: - - ולכן יש את ההצעה לתיקון.

<אפרת חקאק: אבל אני רציתי שוב שאנחנו נבין מה היה ההיגיון - - -

יריב לוין: כן.

יריב לוין: ההיגיון נכון, רק הוא לא עבד.

<אפרת חקאק: כן.

<אפרת חקאק: ההערה השנייה שלי זה שאנחנו אמרנו את זה גם בהצעה הזאת וגם בהצעה הקודמת, בה תיקנו את הפרוצדורה להגשת מועמדים.

<אפרת חקאק: אנחנו חושבים שיש צורך בחוק רגיל שמסדיר את הנושאים הפרוצדורליים המכשירים לנשיא המדינה, ולא שכל הפרוצדורה תהיה בחוק יסוד.

<אפרת חקאק: זה אולי לא מתאים לעשות את זה אגב ההצעה הזאת, אבל יש כוונה, הבנתי - - -

דוד רותם: - - - הצעת חוק.

יריב לוין: כן, כן, אני אנסה לבוא בדברים עם.

יריב לוין: אני צריך כמובן לתאם את המהלך הזה מול הלשכה של הנשיא.

יריב לוין: המטרה היא לגבש משהו משותף.

דוד רותם: אני יכול כבר להצביע על החוק שאתה תגיש?

יריב לוין: אם כן, אני אשמח.

דוד רותם: טוב.

יריב לוין: ובדרך, אם אתה רוצה עוד כמה, אני יכול להעביר לך רשימה - - -

דוד רותם: אני ראיתי, אתה רוצה גם שאנחנו נבחר את נשיא בית המשפט העליון.

דוד רותם: התשובה היא לא.

יריב לוין: נראה.

יריב לוין: נראה.

יריב לוין: אדוני היושב ראש, עוד תחולל פה פלאים שאתה לא דמיינת.

דוד רותם: טוב.

<אפרת חקאק: ודבר אחרון, לפני שאני אקריא, זה שיש לנו כמה בקשות של רשות דיבור, לפרוטוקול – מסיעות חד"ש ובל"ד.

אורי מקלב: אנחנו גם רוצים רשות דיבור בחוק הזה.

<אפרת חקאק: חבר הכנסת יריב לוין, אתה לא רוצה?

יריב לוין: לא, אני לא צריך.

יריב לוין: מיותר, מבחינתי.

יריב לוין: מיותר.

אורי מקלב: אני אבקש בכל אופן רשות דיבור, נראה לי, - -

דוד רותם: מי רוצה?

דוד רותם: אתה - - -

<אפרת חקאק: אתה וחבר הכנסת משה גפני?

אורי מקלב: - - בתקווה שהאווירה במליאה יותר ידידותית מאשר כאן, בוועדה - - -

דוד רותם: כן - - -

יריב לוין: למה?

יריב לוין: האווירה ידידותית, מה אתה רוצה ממנו?

אורי מקלב: זה ברור.

<אפרת חקאק: אתה מבקש עבורך ועבור חבר הכנסת משה גפני?

אורי מקלב: כן.

אורי מקלב: כן.

אורי מקלב: אני רק רוצה להוסיף משהו, אדוני היושב ראש, למה שאמרה היועצת המשפטית, כי הצעת החוק הזו נבעה דווקא מתוך התהליך שהיה בתוך הכנסת, כפי שאמר חברי, חבר הכנסת יריב לוין, משני היבטים: ההיבט הראשון – ראינו תהליך ארוך ומסורבל, שלא ראינו שהוא מגיע לידי תכלית, וצריך לקחת בכלל להליך הבחירה של חברי הכנסת בכל נושא שהוא: בין אם זו הוועדה למינוי שופטים, בין אם הוועדה למינוי דיינים, בין אם בבחירה לנשיא המדינה, בין בנושא של מבקר המדינה, הוא תהליך שהוא חסר תוכן - - - כל מיני אנשים.

אורי מקלב: במשך שעה ארוכה יושבים, מתקיימת הצבעה, שחברי הכנסת אין להם מה לעשות, אחד ממתין לשני במשך זמן עד שהוא נכנס, עד שהוא יוצא.

אורי מקלב: יותר ארוך ממה שהולך בבחירות לכנסת או לרשויות המקומיות.

אורי מקלב: והתהליך הזה של - - -

דוד רותם: כי פה באים 120 חברים.

דוד רותם: זה לא כמו ברשויות המקומיות שבאים 20%.

אורי מקלב: טוב.

אורי מקלב: נעשה גם חוק בעניין הזה שיכריח את האנשים לבוא - - -

יריב לוין: לא.

יריב לוין: אגב, זה עניין טכני.

יריב לוין: למעשה, אפשר היה לשים שני פרגודים או שלושה פרגודים.

אורי מקלב: אז זה, דרך אגב, שאני הייתי חושב שצריך לייעל את העבודה של תהליך הבחירות בכנסת.

אורי מקלב: יש, אתה יודע, שני פרגודים; מהאות הזאת ועד האות הזאת.

אורי מקלב: לא קרה שום דבר.

אורי מקלב: לא צריך את כל התהליך הארוך.

אורי מקלב: אבל בעצם התקיימו שלושה סיבובים כדי לבחור מבקר למדינה, כשהתהליך היה, כפי שאמרנו, זה תהליך מסוג מבזה יותר מאשר התהליך הקודם שהוא עכשיו – - - - רק מציעים – שהוא תהליך יותר קצר.

אורי מקלב: כמה מועמדים שרוצים יכולים להגיש.

אורי מקלב: לאחר התהליך הזה מתקיים התהליך של אחד מתוך שניים שנשארו, שזה הדבר שהכי נכון לעשות, כמו שנעשה בכל מערכת בחירות כאן, בארץ, בעיקר לראש הרשות.

אורי מקלב: ואני מניח, אני לא יודע אם זה היה בראשות הממשלה, אבל כשהיה חוק לבחירת ראש הממשלה, אני חושב שזה גם היה תהליך - - -

יריב לוין: את זה אני לא זוכר, אבל - - -

אורי מקלב: את זה אני לא זוכר, אבל אני מניח, אני משער - - -

<דנה יפה: ההסדר שהיה זה ההסדר שמותר בהצעת החוק הזו.

אורי מקלב: כן.

אורי מקלב: אבל ודאי שבראשי ערים – ככה זה עובד – אתה רואה סיבוב אחד, והסיבוב השני הוא הסיבוב המכריע.

אורי מקלב: הסיבוב השלישי שיכריע הוא סיבוב מיותר.

דוד רותם: איך ייבחר נשיא בית המשפט העליון בכנסת?

יריב לוין: באותה שיטה.

דוד רותם: בשני סיבובים או בשלושה סיבובים?

יריב לוין: בשניים, בשניים.

<דורית ואג: אפשר להצביע?

דוד רותם: לא יודע, תקראי את החוק ואז נוכל להצביע.

<אפרת חקאק: בקשת רשות הדיבור זה גם בשם חבר הכנסת משה גפני?

דוד רותם: כן, בטח.

אורי מקלב: אתה לא מבקש - - -

יריב לוין: לא, מה אני צריך.

דוד רותם: חבר הכנסת יריב לוין יציג את החוק.

יריב לוין: אין לי.

יריב לוין: אני מודה שאין לי מה לומר מעבר ל-.

אורי מקלב: אתה עד כדי כך רוצה - - -

יריב לוין: החוק מדבר בעד עצמו.

<אפרת חקאק: חוק-יסוד: נשיא המדינה (תיקון מס' 10), תיקון סעיף 8.

<אפרת חקאק: בחוק-יסוד: נשיא המדינה, בסעיף 8(א), במקום הקטע החל במילים "לא היה רוב" ועד המילים "ההצבעות הנוספות" יבוא "בהצבעה השנייה יועמדו לבחירה רק שני המועמדים שקיבלו את קולותיהם של מספר חברי הכנסת הגדול ביותר בהצבעה הראשונה; המועמד שקיבל בהצבעה השנייה את".

<אפרת חקאק: ואתם יכולים לראות את הנוסח המשולב.

<אפרת חקאק: להקריא גם את ההצעה השנייה, או שאתם רוצים להצביע קודם?

דוד רותם: לא, רק את ההצעה הזאת.

דוד רותם: טוב, מי בעד?

דוד רותם: הצבעה בעד – פה אחד נגד – אין נמנעים – אין הצעת חוק-יסוד: נשיא המדינה (תיקון מס' 10) (שינוי סדרי ההצבעה), נתקבלה.

דוד רותם: פה אחד.

<דורית ואג: מי נגד?

דוד רותם: אין נגד.

דוד רותם: <הצעת חוק מבקר המדינה (תיקון מס' 48) (שינוי סדרי ההצבעה)>

<אפרת חקאק: חוק מבקר המדינה (תיקון מס' 48), התשע"ג-2013, תיקון סעיף 1.

<אפרת חקאק: בחוק מבקר המדינה, התשי"ח-1958 [נוסח משולב], בסעיף 1(ב), במקום הקטע החל במילים "לא הצביע רוב כאמור בעד מועמד אחד בהצבעה השנייה" ועד המילים "ההצבעות הנוספות" יבוא "בהצבעה השנייה יועמדו לבחירה רק שני המועמדים שקיבלו את קולותיהם של מספר חברי הכנסת הגדול ביותר בהצבעה הראשונה; המועמד שבעד בחירתו הצביעו בהצבעה השנייה".

<אפרת חקאק: ואפשר לראות את הנוסח המשולב.

דוד רותם: כן.

דוד רותם: מי בעד?

דוד רותם: הצבעה בעד – פה אחד נגד – אין נמנעים – אין הצעת חוק מבקר המדינה (תיקון מס' 48) (שינוי סדרי ההצבעה), התשע"ג-2013, נתקבלה.

דוד רותם: פה אחד.

דוד רותם: תודה רבה.

דוד רותם: אין מתנגדים.

יריב לוין: תודה רבה.

דוד רותם: החוקים אושרו לקריאה שנייה ושלישית.

דוד רותם: נא לתאם את הגשתם למליאה עם חבר הכנסת יריב לוין.